Naša zn.: 12-10/00456/DG2/5/Za-3                                                                               

                                      
                                                O Z N Á M E N I E

o začatí stavebného konania na stavbu „Polyfunkčný komplex budov, Einsteinova ul., Bratislava - Petržalka“ objekt SO 18 Úprava parkovania a vjazdy na Pečnianskej ulici.  Dňa 18.9.2009 podala spoločnosť GLOBAL desing s.r.o., Strojárenská 1, 900 27 Bernolákovo, v zastúpení stavebníka  MICROTECH, spol. s r.o., Hraničná 18, 821 05 Bratislava 2,  na tunajší úrad žiadosť o povolenie stavby „Polyfunkčný komplex budov, Einsteinova ul., Bratislava - Petržalka“ objekt SO 18 Úprava parkovania a vjazdy na Pečnianskej ulici  na pozemkoch parc. č. 4984/1, 4984/3, 4984/4, 4983/3, 4982,4981, 4980, 4979, 4978/2, 4978/3, 4977/1, 5066/7, 5066/5, k.ú. Petržalka. Nakoľko žiadosť neobsahovala všetky doklady potrebné pre vydanie povolenia stavby, mestská časť Bratislava – Petržalka, ako príslušný špeciálny stavebný úrad pre miestne a účelové komunikácie vyzvala stavebníka na ich doplnenie a rozhodnutím č. 12-09/16705/DG2/5/Za-1  z 20.10.2009 a č.12-10/00456/DG2/Za-2 zo  4.2.2010 konanie prerušila. Stavebník doplnil žiadosť podľa výzvy dňa 10.5.2010. Predmetom stavebného povolenia je dopravné napojenie pre nový komlex budov prostredníctvom troch rámp z Pečnianskej ulice a parkoviská po oboch stranách miestnej komunikácie Pečnianska – rekonštrukcia jestvujúcich a výstavba nových v celkovom počte 53 státí. Rozhodnutie č. UKSP 2692-TX1/2007-Ze,Kch-31 z 30.8.2007 o umiestnení stavby, ktoré nadobudlo právoplatnosť 19.9.2007, vydala mestská časť Bratislava – Petržalka, Kutlíkova 17, 852 12 Bratilava.

Mestská časť Bratislava - Petržalka,  ako príslušný špeciálny stavebný úrad  pre miestne a účelové komunikácie podľa § 3a ods. 4) zákona č. 135/1961 Zb. o pozemných komunikáciách v znení neskorších predpisov  a čl. 74  ods. b) Štatútu hlavného mesta SR Bratislavy, v súlade s § 61 ods. 4) zák. č. 50/1976 Zb. o územnom plánovaní a stavebnom poriadku v znení neskorších predpisov, 
                                                      oznamuje 

začatie stavebného konania dotknutým orgánom štátnej správy, organizáciám a  účastníkom konania a  pretože sú stavebnému úradu dobre známe pomery staveniska, 

upúšťa

v súlade s § 61 ods. 2) stavebného zákona od miestneho zisťovania a ústneho pojednávania.     

Účastníci stavebného konania môžu svoje námietky uplatniť najneskôr do 7 pracovných dní odo dňa doručenia oznámenia. Na neskoršie podané námietky účastníkov konania sa neprihliadne. V rovnakej lehote oznámia svoje stanoviská dotknuté orgány štátnej správy a organizácie. Na neskoršie uplatnené stanoviská nemusí stavebný úrad prihliadnuť a stanoviská dotknutých orgánov, ktoré sa nevyjadrili sa považujú za kladné. Ak niektorý z dotknutých orgánov potrebuje na riadne posúdenie dlhší čas, predĺži stavebný úrad na jeho žiadosť lehotu pred jej uplynutím.

Toto oznámenie sa  vyvesí  na dobu 15 dní na úradnej tabuli. Posledný deň tejto lehoty je dňom doručenia. Do podkladov  pred vydaním rozhodnutia je možné nahliadnuť na Mestskej časti Bratislava – Petržalka, oddelenie územného rozvoja a dopravy, špeciálny stavebný úrad, Kutlíkova 17, 852 12 Bratislava, č.dv. 411,  v pondelok  od  8,00 hod. do 12,00 hod.  a  od  13,00 hod. do 17,00 hod., v stredu  od  8,00 hod. do 12,00 hod.  a od  13,00 hod. do 16,30 hod., v piatok  od  8,00 hod. do 12,00 hod., prípadne v inom dohodnutom termíne na tel.č.: 02/68 286 844. 

Milan   Ftáčnik
starosta